rlitschk/wikidir huggingface dataset:
Helena is de latiensche Form vun den ooltgreekschen Naam Ἑλένη (Helénē) un betekent Helena, Wiev ut de greeksche Mythologie, Helena, de hillige Helena, de Mudder vun den röömschen Kaiser Konstantin den Groten, Helena, en Vörnaam, Helena, en Musenalmanach, Gedicht vun Heinrich Heine, (101) Helena, en Asteroid ut den Hööftgördel, Helena, Oort in Alabama, USA, Helena, Oort in Arkansas, USA, Helena, Oort in Georgia, USA, Helena, Oort in Mississippi, USA, Helena, Oort in Montana, USA, Helena, Oort in Ohio, USA, Helena, Oort in Oklahoma, USA, Helena Valley Northeast, Oort in Montana, USA, Helena Valley Southeast, Oort in Montana, USA, Helena Valley West Central, Oort in Montana, USA, Helena West Side, Oort in Montana, USA. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Groot Meckels is en Oort un Gemeen in’n Westen vun de Samtgemeen Zittens in’n Landkreis Rodenborg (Wümm) mit 513 Inwahners (Stand 31. Dezember 2022). To Groot Meckels höört ok de Oortdeel Kohmöhlen. De Gemeen Groot Meckels liggt an westlichen Rand vun de Samtgemeen un warrt na Oosten hen vun de Gemeen Zittens un in’n Noorden vun de Gemeen Lütt Meckels begrenzt. Man, Groot Meckels hett siet meist 200 Johren al weniger Inwahners as Lütt Meckels. De lüttere Oortsdeel Kohmöhlen liggt dorbi twüschen de beiden Meckelser Dörper. Kohmöhlen weer fröher en Riddergood mit veel Lännereen dorbi. Hier weer de Familie „Schulte von der Lüh“ ansässig. De annern Sieten vun de Gemeen sluut an de Samtgemeen Zeven, mit de Gemenen Heeßel in’n Noordwesten un Elsdörp in’n Süüdwesten an. Vun de Landschap her tellt de Gemeen Groot Meckels to de Harsfelder Geest, de prägt is vun de sandigen un lehmigen Aflagern vun de letzten Iestiet (Schuuvmergel). In’n Westen raakt de Oost an dat Rebeet vun de Gemeen. Dorin münnt ok de Kohbeek, de vun Kohmöhlen kummt un ut den Möhlendiek spiest warrt. De Möhlendiek is ruchweg 2,5 ha groot. An sien Över liggt ok de ehmolige Ridderseet. En Översicht över de Geologie un
De Hans-Böttcher-Pries weer en Pries för Höörspelen in’n Rundfunk op Plattdüütsch. He is vun 1960 af an all twee Johr vun de Alfred-Toepfer-Stiftung in Hamborg vergeven worrn. 1982 hebbt se em tolest vergeven, denn hett em de Alfred-Toepfer-Stiftung mit den Fritz-Reuter-Pries tohoopleggt. Nöömt is he na de Speelbaas vun de NORAG, Hans Böttcher (1898-1936). 1960: Heinrich Schmidt-Barrien för De frömde Fro 1962: Konrad Hansen för Den Eenen sien Uhl 1965: Hinnerk Kruus 1970: Ernst-Otto Schlöpke 1972: Fritz Arend 1974: Wolfgang Sieg 1977: Heinz von der Wall 1980: Friedrich Hans Schaefer List vun plattdüütschen Priesen
1736: James Watt, schottsch Ingineur un Uutfinner († 1819) 1747: Johann Elert Bode, düütsch Astronom († 1826) 1809: Edgar Allan Poe, US-amerikaansch Schriever († 1849) 1839: Paul Cézanne, okzitaansch Maler († 1906) 1880: Julius Perlis, öösterrieksch Schachspeler († 1913) 1889: Arnolt Ditj, plautdietsch Schriever († 1970) 1902: Heinrich Schmidt-Barrien, düütsch un plattdüütsch Schriever († 1996) 1923: Hellmut Lange, düütsch Schauspeler un Synchroonsnacker († 2011) 1925: Jean Bogaerts, belgisch Radrennfohrer († 2017) 1945: Maria Jepsen, düütsche Bischopsche 1946: Hennadij Kusmin, ukrainsch-sowjeetsch Schachmeester († 2020) 1946: Mauri Röppänen, finnisch Biathlet un Scheetsportler 1968: Wiebke Eden, düütsch Schrieverin 1970: Steffen Freund, düütsch Footballnatschonalspeler 1976: Christoph Sumann, öösterrieksch Biathlet un Skilanglöper 1985: Duško Tošić, Footballspeler ut Serbien 1940: Hinrich Zahrenhusen, düütsch Naamforscher (* 1875) 1953: Hans Albrecht Freiherr von Rechenberg, düütsch Politiker un Bundsdagsafordneter (* 1892) 1964: Firmin Lambot, franzöösch Radrennfohrer (* 1886) 1970: Albert Mähl, plattdüütsch Schriever (* 1893) 1985: Sylvain Grysolle, belgisch Radrennfohrer (* 1915) 1990: Herbert Wehner, düütsch Politiker un Bundsminister (* 1906) 2006: Claude Herbulot, franzöösch Lepidopteroloog (* 1908) 2007: Hrant Dink, armeenschen Journalisten un Merteler in de moderne Törkei (* 1954) 2013: Stewart Lane Sharpless, US-amerikaansch Astronom (* 1926) 2022: Hans-Jürgen Dörner, düütsch Footballnatschonalspeler för de DDR un Footballtrainer
607: Bonifatius III. wurrd Paapst. 1855: An de Pariser Akademie vun de Wetenschoppen stellt Urbain Le Verrier den eersten Wederbericht för. In de Folg warrt de franzöösche meteoroloogsche Deenst grünnt. 1473: Nikolaus Kopernikus, düütsch-poolsch Astronom († 1543) 1552: Melchior Khlesl, Wiener Bischop, Kardinal un Kanzler vun dat Hillige Röömsche Riek unner Kaiser Matthias († 1630) 1783: Charles-Louis Jules David, franzöösch Diplomat un Gräzist († 1854) 1894: Honoré Dutrey, US-amerikaansch Jazzmusiker († 1935) 1901: Charles Hesse, düütsch Politiker un Landdagsafordneter vun Neddersassen († 1971) 1908: Meta Grube, plattdüütsch Schrieverin († 1988) 1908: Claude Herbulot, franzöösch Lepidopteroloog († 2006) 1911: Merle Oberon, britisch Filmschauspelerin († 1979) 1925: Margret Weinert, plattdüütsche Schrieversche († 2007) 1930: Jan Goossens, belgisch Philoloog 1937: Klym Tschurjumow, ukraiinsch Astronom († 2016) 1941: David Jonathan Gross, US-amerikaansch Physiker un Nobelpriesdräger 1943: Richard Timothy Hunt, britisch Biochemiker un Nobelpriesdräger 1945: Jürgen Rumor, düütsch Footballspeler 1954: Sócrates, brasiliaansch Footballspeler († 2011) 1956: George David Low, US-amerikaansch Astronaut († 2008) 1956: Roderick MacKinnon, US-amerikaansch Chemiker un Nobelpriesdräger 1964: Jennifer Anne Doudna, US-amerikaansch Biochemikerin, Molekularbiologin un Nobelpriesrägerin 1966: Paul Haarhuis, nedderlannsch Tennisspeler 1972: Manabu Horii, japaansch Iesflinklöper un Politiker 1982: Mattias Nilsson, sweedsch Biathlet 1553: Erasmus Reinhold, düütsch Astronom un Mathematiker (* 1511)
De Conrad-Borchling-Pries weer en Pries för wetenschopliche Leistungen to dat Thema Plattdüütsch. He is vun 1964 af an vun de Alfred-Toepfer-Stiftung in Hamborg vergeven worrn. 1986 hebbt se em tolest vergeven, denn hett de Alfred-Toepfer-Stiftung beslaten, dat de Joost-van-den-Vondel-Pries dat Thema wetenschopliche Leistungen to dat Thema Plattdüütsch mit afdecken schull. Nöömt weer he na Conrad Borchling. 1978: Eva Schütz 1979: Ludger Kremer List vun plattdüütschen Priesen
Disse Artikel is man blots en Stubben. Du kannst Wikipedia helpen un em verbetern. De Middellandsche See, ok woll up hoochdüütsche Oort Middelmeer nömmt, is ene See, de twischen Europa, Afrika un Asien liggt. Se is 2,5 Millonen km² groot. In de Antike hebbt de Römers dor Mare Nostrum to seggt, dat heet uns See. Dormals weer de hele Waterkant vun'e Middellannsche See Deel vun dat Röömsche Riek.
In Belgien sünd de 10 Provinzen un de Hööftstadtregion in Gemenen opdeelt. Vun de gifft dat 589 Stück. Elk Gemeen hett Statistik Belgien en egen Gemeenslötel tokennt. In Gemenen mit mehr as 100.000 Inwahners kann de Gemeen noch wedder lütter opdeelt wesen, in Stadtdelen, de denn en egen Raat un en egen Verwalten hebbt. Aktuell gifft dat disse Stadtdelen blot in Antwarp (9 Stück). 1795 sünd de Gemenen toeerst offiziell fastleggt worrn. Gemenen, de weniger as 5000 Inwahners harrn, sünd to Kantongemenen tohoopleggt worrn. Man al 1800 hebbt se disse Grootgemenen wedder oplööst. Dat geev don 2776 Gemenen in Belgien. 1839 müss Belgien 124 Gemenen an de Nedderlannen afgeven un vun 119 annere Gemenen is do dat Groothertogdom Luxemborg worrn. 1920 kemen noch mal welk Gemenen dorto, as Düütschland de Oostkantons an Belgien afgeven müss. 1961 keem denn dat Eenheitsgesett. Dat Gesett dee fastleggen, dat Gemenen ut verscheden Grünn tohoop leggt warrn kunnen. 1964, 1969 un 1970 geev dat dorvun Reformen un de Tall sünk vun 2663 op 2359. 1971 dee Binnenminister Lucien Harmegnies dat Eenheitsgesett utwieden un 1975 hett sien Opfolger Joseph Michel dat Gesett för de Gemeenreform dörbröcht. An’n 1. Januar 1977 keem de grote Reform, mit de
Dit Woort hett noch annere Bedüden: kiek dorför ünner Donald Sutherland (Mehrdüdig Begreep). Donald McNicol Sutherland (* 17. Juli 1935 in Saint John, Neebruunswiek; † 20. Juni 2024 in Miami, Florida) weer en kanaadsch Schauspeler vun schottsch Afstammen. Sünners in de 1970er Johren weer he in vele Filmklassikers in acht Rullen to sehn, man ok vundaag maakt he noch Filmen. Donald Sutherland hett in sien Schooltiet bi en kanaadschen Radiosenner as Diskjockey arbeidt. Dat he ok good schauspelern künn, dat hett he to’n eersten mol as en Föffteihnjohrigen wiest, as he in de Höörspeelfaten vun Charles Dickens’ A Christmas Carol (dt.: Eine Weihnachtsgeschichte) den Scrooge sien Rull snackt hett. Bito weer he to disse Tiet ok as Stand-Up-Komiker ünnerwegens. As he later an de University of Toronto studeer, is he dor in en Schauspeelgrupp ringahn. De Theaterkritiker Herbert Whitaker is dor op em opmarksom worrn, as he in dat William Shakespeare-Stück The Tempest (dt.: Der Sturm) mitspeelt hett. He hett Sutherland vörslahn, ut de Schauspeleree en Berop to maken, un dat hett he denn ok maakt. He güng denn na London, üm an de Royal Academy of Dramatic Arts to studeeren. Sien eerste professchonelle Rull hett he Anfang vun de
1951: Willem Kaisen warrt to’n veerten Mol Bremer Börgermeester. Lannsregeern vun Bremen is de Senat Kaisen IV. 1797: Gaetano Donizetti, italieensch Komponist († 1848) 1835: Cixi, Kaisersche Wittfru vun China († 1908) 1895: Yakima Canutt, US-amerikaansch Schauspeler un Stuntman († 1986) 1910: August Lenz, düütsch Footballnatschonalspeler († 1988) 1912: Günther Smend, düütsch Offizier un Wedderstandskämper († 1944) 1915: Eugene Polley, US-amerikaansch Utfinner († 2012) 1915: Billy Strayhorn, US-amerikaansch Jazzmusiker un -komponist († 1967) 1926: Beji Caid el Sebsi, Politiker ut Tunesien († 2019) 1930: Jean Vincent, franzöösch Footballnatschonalspeler un Footballtrainer († 2013) 1932: Jacques Chirac, franzöösch Politiker un Staatspräsident († 2019) 1932: Ed Bickert, kanaadsch Jazzmusiker († 2019) 1941: Lothar Emmerich, düütsch Footballnatschonalspeler († 2003) 1946: Eamonn Campbell, irisch Folkmusiker 1950: Dietmar Danner, düütsch Footballnatschonalspeler 1962: Bettina Löbel, düütsch Swemmsportlerin 1977: Johannes Raspe, düütsch Schauspeler un Synchroonsnacker 1378: Karl IV., Kaiser vun dat Hillge Röömsche Riek (* 1316) 1643: Claudio Monteverdi, italiensch Komponist (* 1567) 1744: Christoph Bernhard Crusen, düütsch evangeelsch Theoloog (* 1676) 1777: Hinrich Borkenstein, plattdüütsch Schriever (* 1705) 1780: Maria Teresia, Erzherzogsche vun Öösterriek un Königin vun Ungarn, Fro vun Kaiser Franz I. vun Lothringen (* 1717) 1916: John Tebbutt, austraalsch Astronom (* 1834) 1919: Simon Winawer,
De Saturn-Pries is en Filmpries, de vun de Akademie för Science-Fiction, Fantasy un Horror-Films vergeven warrt. Siet 1972 warrt mit em gode Films in de Genres Science-Fiction, Fantasy un Horror uttekent. In de eersten Johren kregen de Priesdrägers en gollen Pergamentrull as Pries, de to de Tiet noch Golden Scroll nöömt weer. Vun 1977 an weer disse Pries denn en Saturn, de as Ring en Filmband harr. Best Science-Fiction-Film Best Fantasyfilm Best Horrorfilm Best Action/Aventüür/Thriller-Film Best Animatschoonsfilm Best Hööftdorsteller Beste Hööftdorstellersche Best Blangenrull Best Blangenrull vun en Fro Best Nawussschauspeler Best Speelbaas Best Dreihbook Best Musik Best Sminken Best Kledaasch Best Spezialeffekten 1980 geev dat denn noch en Pries in de Kategorie Best utländsch Film. Eenzig Winner in disse Kategorie weer de Film Adéla ještě nevečeřela (1977). Best Reeg in en Feernseh-Nettwark Best syndizeerte Reeg Best Feernsehpräsentatschoon Best Dorsteller in’t Feernsehn Best Dorstellersche in’t Feernsehn Blangendorsteller in’t Feernsehn Best Blangendorstellersche in’t Feernsehn Best DVD-Utgaav Film Best DVD-Utgaav vun en Sünnerutgaav Best DVD-Feernseh-Utgaav vun en oolt Film Best DVD-Sammlung Best DVD-Utgaav Feernsehn George-Pal-Gedächtnispries Präsidenten-Gedächtnispries Saturn-Pries för dat Levenswark Websteed vun de Saturn-Priesen (engelsch)
Partnerschop för Veelfalt (Partnership for Diversity) is en Kumferenz to Spraakminnerheiten-Themen vun dat Europääsche Büro för minner bruukt Spraken. 1. bet 2. Februar 2001: in Dublin bi de Iren 7. Februar 2002: in Palma de Mallorca bi de Katalanen 10. bet 11. April 2003: in Helsinki to Tweesprakigheit in de Verwalten 18. bet 22. Februar 2004: in Flensborg 18. bet 20. Mai 2005: in Gorizia bi de Friulers to Tosatzweert vun lüttje Spraken 29. Juni bet 1. Juli 2006: Sabhal Mòr Ostaig op Skye bi de Schottschen Gälen to Recht un Gesett för Spraken ümsetten 27. bet 28. September 2007: Ladiensch Kulturinstitut in Vig bi de Ladiners to Rundfunk in Minnerheitenspraken
Libyen (ˈliːby̆ən, ˈliːbi̯ən, up Araabsch: ليبياw= Lībiyā, amtlich Sozialistische Libysch-Araab’sche Volks-Dschamahirija, oder, en beten körter, man ok amtlich, Libysch-Araab’sche Dschamahirija), is en Land in den Noorden vun Afrika. Libyen liggt an de Middellannsche See un grenzt an Ägypten un an den Sudan, an’n Niger un Tschad, un an de Maghreb-Länner Tunesien un Algerien. De Noordwesten vun Libyen warrt Tripolitanien nömmt. Dor liggt an de Küst dat Siedland vun Al-Jifarah, dorachter, na dat Binnenland to de Barglänner Jabal Nafusah (bit 968 m hooch) un dorachter denn de Steenwööst Al-Hamadah al-hamrah. Na Süden to slutt sik denn de Sand- Gruus un Steenwösten vun den Fessan an. In de Midden vun Libyen liggt an de Küsten dat Becken vun de Grote Syrte, wo dat sunnerlich veel Eerdööl un Eerdgas geven deit. In dat Achterland wasst de Vulkanbargen Al- Haruj al-aswad (1.200 m) mit den Charudsch umhooch. In’n Noordosten liggt de Cyrenaika mit de drögen Bargen vun den Al-Jabal al-akhdar (878 m), de na de See to piel affallen doot. Nöördlich vun de Middellannsche See sünd, achter de See, ok Italien (Sizilien un Pantelleria), Malta un Grekenland (Kreta) Libyen siene Nabers. De Baai vun de Grote Syrte steiht, so meent Libyen, unner siene Hoheit.
Jonas Goldschmidt (* 28. März 1806; † 28. März 1900) weer en düütsch-jüüdschen Dokter in Ollnborg. He hett welk Böker över dat Plattdüütsche schreven un sik för dat Utrotten vun de Spraak utspraken. He höll ehr för ungebildet un see, dat se de Bildung hemmen dee. Ut Sicht vun de Opklärung müss de Spraak dorüm utrott warrn. He hett sik dorbi ok op de Ansichten vun Ludolf Wienbarg beropen. In’n literarisch-geselligen Verein zu Oldenburg hett he blangen medizinsche Vördrääg ok welk över dat Plattdüütsche hollen. Über das Plattdeutsche als ein großes Hemmniß jeder Bildung. Ollnborg 1846 Kleine Lebensbilder. Aus der Mappe eines deutschen Arztes. in dree Bänn, Schulze, Ollnborg 1844-1847 Der Oldenburger in Sprache und Sprüchwort. Ollnborg 1847, 1980 nee druckt mit ISBN 978-3796301407
Claus Harms (* 25. Mai 1778 in Fahrstedt; † 1. Februar 1855 in Kiel) weer en lutherschen Pastoor in Kiel. He weer vun Bedüden för dat Neelutherdom in dat 19. Johrhunnert un weer Pastoraltheoloog. Harms dee bi’n Buurn un as Knecht bi’n Möller arbeiden, ehrder he denn an de Universität Kiel vun 1799 af an bet 1802 Theologie studeren dee. Op em inwarkt hebbt dor vör allen Johann Friedrich Kleuker un Friedrich Schleiermacher mit siene Reden über die Religion. 1802 bet 1806 weer Harms Huuslehrer un denn Diakon in Lunden. Vun 1816 af an dee he as Archidiakon an de Nikolai-Kark in Kiel arbeiden. 1817 hett Harms Luther sien Thesen as Druck rutgeven un dor ok 95 egene Thesen bistellt, in de he den theoloogschen Ratschonalismus as de „Vernunft sien Götzen“ beteken dee, de na sien Menen vun de theoloogschen Ratschonalisten an Godd sien Steed sett warrt. Ok de Union vun luthersche un reformeerte Kark, de de preußische König vörandrieven dee, lehn he af. Mi siene scharpen Thesen dee he en Striet utlösen, de in vele Schriften utfochten worrn is. Harms weer dormit een vun de Begrünners vun’t Neelutherdom. Vun 1830 af an dee Harms siene wichtige Pastoraltheologie in dree
1315 - Eudes IV. folgt up Hugo V. as Hartog vun Burgund. 1619: In de nedderlannsche Stadt Dordrecht geiht de Synood vun Dordrecht to Enn 1927: Canberra wurrd nee Hööftstadt vun Australien un lööst dormit Melbourne af. 2009: Jacob Zuma warrt Staatspräsedent vun de Republiek vun Süüdafrika 2012: Annegret Kramp-Karrenbauer (CDU) is to'n Ministerpräsidentin vun dat Saarland wedder wählt wurrn. 1849: Friedrich Freudenthal, plattdüütsch Schriever († 1929) 1859: Richard Mandl, öösterrieksch Komponist († 1918) 1897: Walter Harm, düütsch Politiker un Bundsdagsafordneter († 1964) 1886: Edu Snethlage, nedderlannsch Footballnatschonalspeler († 1941) 1912: Pedro Armendáriz, mexikaansch Schauspeler († 1963) 1921: Sophie Scholl, düütsch Wedderstandskämperin († 1943) 1931: Vance DeVoe Brand, US-amerikaansch Astronaut 1938: Christoph Rippich, düütsch Politiker un Landdagsafordneter vun Neddersassen 1943: Emile Ardolino, US-amerikaansch Speelbaas un Filmproduzent († 1993) 1943: Hollis Earl Roberts, US-amerikaansch Politiker un Hööftling vun de Choctaw († 2011) 1944: Manfred Oberdörffer, düütsch Slagersinger 1945: Josef Heynckes, düütsch Footballnatschonalspeler un Footballtrainer 1946: Candice Bergen, US-amerikaansch Schauspelersche 1947: Michael Levitt, süüdafrikaansch Chemiker un Nobelpriesdräger 1954: Balázs Taróczy, ungarsch Tennisspeler 1956: Wendy Crewson, kanaadsch Schauspelerin 1957: Fulvio Collovati, italieensch Footballnatschonalspeler 1977: Iñigo Landaluze, spaansch Radrennfohrer 1980: Carolin Kebekus, düütsch Komikerin, Musikerin un Schauspelersche 1996: Lorenzo Fortunato, italieensch Radrennfohrer 1707: Dieterich
Dario Marianelli (* 1963 in Pisa) is en italieenschen Komponist vör allen vun Filmmusik. Marianelli studeer Klaveer un Komponeren an de Universitäten Florenz un London. Nadem hett he an de Gillhuus-School för Musik un Drama in London för een Johr as Komponist arbeidt. Dor weer he Baas vun de Gesellschop för Musik vun uns Tiet. Mit Stipendien möök he Kurse bi Judith Weir un Lloyd Newson un hett vun 1994 af an bet 1997 an de Natschonale Film- un Feernseh-School in Beaconsfield studeert. Vun 1994 af an hett he anfungen, Musik för Filmen to maken. De eerste Film weer 1994 Models Required. To de bedüdensten Warken, de he mit Musik ünnermaalt hett, höört Pride & Prejudice, V for Vendetta un The Brothers Grimm. 1997 hett Marianelli den Benjamin-Britten-Pries för Kompositschoon kregen. För siene Musik to Pride & Prejudice weer he in der Kategorie Beste Filmmusik för den Oscar 2006 nomineert, den he later för Atonement kregen hett. Dario Marianelli weer föffteihn mol för Filmpriesen vörslahn, dorünner al tweemol för den Oscar. Wunnen hett he opstunns fief Filmpriesen: + 1997: den Benjamin-Britten-Pries. 2007: den PFCS Award in de Kategorie Best Filmmusik för Atonement. 2008: den World Soundtrack Award in de Kategorie
Tunesien (amtlich: Tunesische Republiek, Araabsch: الجمهورية التونسية, al-dschumhuriya at-tunisia) is en Land in Noordafrika. In’n Norden un Osten grenzt dat an de Middellannsche See, in’n Westen an Algerien un in’n Süüdosten an Libyen. Sien Naam kümmt vun de Hööftstadt Tunis vun her. Tunesien is dat ööstlichste vun de Länner in’n Maghreb (Dor höört noch Marokko, Mauretanien un Algerien mit to). De gröttste Insel vör de Küst is Djerba (514 km²). Mit siene 163.610 km² is dat Land um un bi dubbelt so groot, as Öösterriek. Tunesien is dat nöördlichste Land in Afrika. Bit Sizilien sünd dat bloß man 140 km. Dat Land liggt twuschen Middellannsche See un Sahara twuschen 37° 20’ un 30° 10’ nöördliche Breede un twuschen 7° 30’ un 12° ööstliche Längde. Vun Noord na Süüd sünd dat twuschen Cap Blanc un de Grenzstatschoon Bordj el Khadra bi 780 km, vun Oost na West twuschen Djerba un Nefta bi 380 km. De Küst an de Middellannsche See is bi 1.300 km lang. In’n Noordwesten vun dat Land liggt de Tell-Atlas. Langs de Noordküst loopt vun de algerische Grenz bit na de Baai vun Bizerta de Kroumirie-Bargen. De sünd um un bi 700 bit 800 m hooch. In’n Noordosten
En Egennaam is blangen Soortnaams un Stoffnaams een vun dree Klassen vun Naamwöör. Egennaams sünd Naams för enkelte Saken, vun de dat nich mehr gifft un de dorvun ok nich tellt warrn köönt. Egennaams hebbt keen Mehrtall. En Bispeel is Klaus Groth. De Naam Klaus Groth steiht för jüst ene Person. Ok wenn dat mehr as een Person geven mag, de dissen Naam driggt oder dragen hett, so is doch in en bestimmten Kontext jümmer blots een speziellen meent. To de Egennaams höört ünner annern Personennaams un Oortsnaams. De Egennaams vun Saken sünd faken in verschedene Spraken nich de glieken. Hamborg deit op Hoochdüütsch Hamburg heten un op Italieensch Amburgo. Hamborg un Hamburg köönt als Endonyms gellen, Amburgo is en Exonym. Bi Oortsnaams gifft dat faken Ünnerscheed bi de groten Städer, de al vör lange Tiet wied över de Grenzen vun dat egene Spraakrebeet bekannt wesen sünd. Dor hett sik de Naam in de verschedenen Spraken verscheden wiederentwickelt. Lüttje Öörd un gröttere Öörd, de eerst bekannt worrn sünd, nadem de groten Standardspraken al opkamen weren (de hebbt denn nämlich verhinnert, dat sik Varianten unstöört wiederentwickeln kunnen), hebbt faken kene egenen Naams in annere Spraken. De Naam warrt so övernahmen, wie
En Soortnaam is blangen Stoffnaams un Egennaams een vun dree Klassen vun Naamwöör. Soortnaams sünd Naams för Saken, de tellt warrn köönt. Saken, de kloor afgrenzt sünd un Eenheiten billen doot. Bispelen sünd Katt oder Barg. Dat gifft vele Katten un Bargen op de Welt un op een enkelt Exemplar kann mit den Soortnaam Katt oder eben Barg verwiest warrn.
En Stoffnaam is blangen Soortnaams un Egennaams een vun dree Klassen vun Naamwöör. Stoffnaams sünd Naams för Saken, de in de Spraak as Eenheit ansehn warrt, de nich tellt warrn köönt. Bispelen sünd Water oder Koorn. Water warrt as Stoff ansehn un dat gifft normalerwies kene twee Waters. Water tellen geiht blot över Maateenheiten: een Liter Water, twee Liter Water. Koorn hett twee Bedüden. Eenmal dat enkelte Koorn. Dat is en Soortnaam un kann tellt warrn: een Koorn, twee Köörn. Un denn Koorn as Stoffnaam. Dat Koorn op’t Feld geiht nich ahn Help vun Maateenheiten to tellen.
Tweesprakige Stratenschiller sünd Stratenschiller, de jemehr Henwiesen in twee oder mehr Spraken geven doot. Vun wegen dat Stratenschiller normalerwies wenig Text hebbt, sünd vör allen Wiespähl, Schiller mit Stratennaams un ganz besünners Oortsschiller bedrapen. Dat gifft twee tyypsche Situatschonen, in de tweesprakige Stratenschiller opstellt warrt: In Länner, in de mehr as een Spraak bruukt warrt, womööglich sogor mit verschedene Schriftsystemen, wo dat eenfach nödig is, dat sik de Lüüd torechtfinnen köönt. Un denn in Rebeden, in de Spraakminnerheiten leven doot, de normalerwies ok mit Stratenschiller in de Mehrheitsspraak utkamen deen, man de dat as en Symbol för dat Goodkennen vun jemehr Spraak sehn doot un de so jemehr Spraak sichtbor maken wüllt, dat de Lüüd op de Saak vun de Spraak opmarksam warrt. Oortsschild vun Bornbarg, Plattdüütsch/Hoochdüütsch Oortsschild vun Niesendorf, Sorbsch/Hoochdüütsch Oortsschild vun Dagebüll-Kark, Noordfreesch/Hoochdüütsch Oortsschild vun Scharrel, Saterfreesch/Hoochdüütsch In Düütschland hebbt de Saterfresen, de Noordfresen, de Sorben un de Plattdüütschen betherto Oortsschiller opstellt, de jemehr Spraak wiesen doot. De Naam mutt ünner den hoochdüütschen Naam stahn un lüttjer wesen. Dat gellt ok blot för de gelen (Teken 310) un grönen (Teken 385) Oortsschiller. All de annern Stratenschiller dröfft keen Minnerheitenspraken wiesen. Kiek ok bi: List vun Öörd mit tweesprakige
Doris Kresimon (* 22. März 1955) is en ehmalge düütsch Footballspelerin. Hör gebört de Ehre, dat eerste Door för de düütsche Fruen-Natschonalmannschap schaaten to hemm. An’ 10. November 1982 hett se in de 25. Minüüt dat 1:0 tegen de Swiez schaaten. Dat eerste Fruen-Länderspeel is denn ok mit 5:1 wunnen wurrn. Kresimon hett insgesamt söben Lännerspelen maakt, Doren hett se aber nich mehr schaaten. Ehr Heematvereen weer de SSG 09 Bergisch Gladbach. Mit disse Vereen hett de Störmerin van 1979 bit 1984 söss düütsche Meesterschapen in Rieg wunnen. Dorto keem 1982 und 1984 de DFB-Pokal, de se wunnen harrn. 1981 hett se mit de Verband vun de Middelrhien de Lännerpokal bi de Fruen wunnen.